Viljandi sotsiaalameti juhataja rääkis loo 90aastasest vanamemmest, kes lööb hommikul silmad lahti ja tunneb end kõrgele eale vaatamata kõbusa ning reipana. Siis kuulab ta Vikerraadio hommikuprogrammi ning loeb läbi ajalehed. Päeval kõneleb ta telefonis laste ja lastelastega ning õhtul vaatab telerist uudiseid. Kui  memm enne uinumist asemel lebab ja käed risti paneb, et päevast kokkuvõtteid teha, tunneb ta rinnus valu ja taipab, et selle koha peal, kus tema arvates pidi olema süda, tuksub hoopiski finantskriis.